[ca] L'ampli ús de les xarxes socials per part del professorat permet l'aparició de noves modalitats d'aprenentatge. Com a part de la seva feina, els docents duen a terme activitats de desenvolupament professional al llarg de la seva carrera, moltes en línia. A les xarxes socials estan sorgint docents proactius que exerceixen lideratges compartint el seu coneixement, els seus recursos i les seves idees. Es tracta de docents que assumeixen el paper de formadors d'altres companys i companyes donant suport al seu desenvolupament professional a través de vies informals. En aquesta recerca es determinen i analitzen els principals processos mitjançant els quals docents d'aula esdevenen formadors informals gràcies a l'ús de les xarxes socials. Amb aquesta finalitat, es posa el focus en les #CharlasEducativas, un projecte mitjançant el qual docents informals aprenen i es formen a YouTube. Per mitjà d'entrevistes estructurades a 21 docents, es van poder conèixer els seus perfils professionals i analitzar la seva concepció de les característiques que han de tenir les activitats de desenvolupament professional docent. Destaquen per la seva experiència de més de deu anys com a docents en actiu i per la seva dedicació a la formació del professorat. Entre les qualitats que els formadors consideren que han de tenir les activitats de desenvolupament professional reeixides, els entrevistats valoren la rellevància de les formacions pràctiques, voluntàries, aplicables a l'aula, horitzontals i desenvolupades amb mitjans informals com les xarxes socials. Els formadors valoren positivament les oportunitats de desenvolupament professional donades a través de les xarxes socials, com el projecte #CharlasEducativas, en les quals troben la presència de múltiples qualitats de les destacades en aquest estudi. Les conclusions d'aquest treball indiquen que les xarxes socials suposen una oportunitat no sols perquè els docents puguin accedir a informació i coneixement, sinó també per generar nous lideratges informals entre determinats docents d'aula.

[en] The extensive use of social networks by teachers is enabling the emergence of new learning modalities. As part of their work, teachers engage in professional development activities throughout their careers, often online. Proactive educators are emerging on social media leading the way in sharing knowledge, resources and ideas. These are educators who take on the role of trainers for their peers, supporting their professional development through informal avenues. This study identifies and analyses the main processes by which classroom teachers become informal trainers through their use of social media. It focuses on #CharlasEducativas, a project through which informal educators learn and train on YouTube. Through structured interviews with 21 teachers, their professional profiles and their views on the characteristics that professional development activities should include were analysed. The interviewees all had over ten years of active teaching experience, and were professional teacher trainers. One of the aspects that the interviewees believe is essential for successful professional development activities is practical, voluntary, classroom- applicable, peer-to-peer training developed through informal avenues such as social media. The trainers positively valued the professional development opportunities provided through social media, such as the #CharlasEducativas project, which they found to include many of the qualities highlighted in this study. The conclusions of this study indicate that social media is providing an opportunity not only for teachers to access information and knowledge, but also for some classroom teachers to assume new informal leadership roles.